Diari Oficial de la Generalitat Valenciana


Sumari del DOGV 3966, del 26-03-2001 (2001/2503)

ORDRE de 12 de març de 2001, de la Conselleria de Cultura i Educació, per mitjà de la qual es publica la línia pressupostaria per al desenrotllament de la segona fase dels programes de garantia social, convocats per l'Ordre de 13 de juny de 2000, de les conselleries de Cultura i Educació, i d'Economia, Hisenda i Ocupació (DOGV núm. 3.774, de 19.06.2000).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3966

Data del DOGV
:   26-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2503


Data del document
:   12-03-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * inserció professional
    * ajuda pública
    * aprenentatge professional
    * ensenyament professional
    * educació especial
    * reinserció escolar

ORDRE de 12 de març de 2001, de la Conselleria de Cultura i Educació, per mitjà de la qual es publica la línia pressupostaria per al desenrotllament de la segona fase dels programes de garantia social, convocats per l'Ordre de 13 de juny de 2000, de les conselleries de Cultura i Educació, i d'Economia, Hisenda i Ocupació (DOGV núm. 3.774, de 19.06.2000). [2001/X2503]
  
Amb data 19 de juny de 2000 va ser publicada en el DOGV l'Ordre de 13 de juny de 2000, de les conselleries de Cultura i Educació, i d'Economia, Hisenda i Ocupació, per la qual es convocaven subvencions per al desenrotllament dels programes de garantia social en l'àmbit territorial de la Comunitat Valenciana.
  
Després de la publicació de la Llei de Pressupostos de la Generalitat Valenciana per a l'exercici de 2001 (DOGV 3907, 29.12.2000), i segons allò que s'ha establit en l'article 47 de la Llei d'Hisenda Pública de la Generalitat Valenciana, es procedix a publicar la línia pressupostaria que farà front a la segona fase dels dits programes, en les seues modalitats d'Iniciació Professional i per a Alumnat amb Necessitats Educatives Especials, finançades les dos, tant en la primera com en la segona fase del seu desenrotllament, per la Conselleria de Cultura i Educació, tal com figura en la disposició addicional segona b) de la citada Ordre de 13 de juny de 2000.
  
Per tot això, fent ús de les facultats que em conferix la Llei 5/1983, de 30 de desembre, de Govern Valencià,
  
ORDENE
  
Únic
  
La segona fase dels programes de Garantia Social en les modalitats d'Iniciació Professional i per a Alumnat amb Necessitats Educatives Especials, que es realitzarà durant el primer semestre de 2001, entre les dates compreses entre l'1 de gener i 30 de juny del dit any, serà finançada per la Conselleria de Cultura i Educació amb una quantia màxima de 904.468.747 PTA (2.584.352'05 euros), a càrrec de la línia de subvenció T1310000 del programa 421.30 de la Llei de Pressupostos de la Generalitat Valenciana per a l'exercici 2000.
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà ser interposar potestativament un recurs en reposició, o bé cabrà plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició haurà d'interposar-se davant dels consellers de Cultura i Educació i d'Economia, Hisenda i Ocupació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 12 de març de 2001
  
El conseller de Cultura i Educació,